# Az ötödik pecsét (film)

### A Wikipédiából, a szabad lexikonból.

Az ötödik pecsét
Rendező: | Fábri Zoltán
Forgatókönyvíró: | Sánta Ferenc Fábri Zoltán
Főszerepben: | Őze Lajos Márkus László Bencze Ferenc Horváth Sándor
Zene: | Vukán György
Operatőr: | Illés György
Jelmeztervező: | Kemenes Fanny
Vágó: | Szécsényi Ferencné
Forgalmazó: | Facets Multimedia Distribution (USA)
Gyártó: | Budapest Filmstúdió Mafilm
Időtartam: | 111
Nyelv: | magyar
IMDb
PORT.hu

Az ötödik pecsét 1976-ban bemutatott 111 perc hosszú 35 mm-es színes magyar film, amely Sánta Ferenc azonos című regénye alapján készült.

## [szerkesztés] Történet

Figyelem: Itt a cselekmény részleteit vagy a végkifejletét is olvashatod.

1944 őszén a nyilas hatalomátvétel után Budapest egyik kiskocsmájában a nehéz idők ellenére is összegyűlik egy kisemberekből álló asztaltársaság. A szeszélyes Gyuricza, Király, a könyvügynök, és Kovács, az asztalos keresik fel minden este Béla kollega kocsmáját. Egy alkalommal egy fényképész, bizonyos Keszei Károly téved közéjük, és próbálja őket vitára sarkalni. A beszélgetés folyamán többször Hieronymus Bosch képeiből villannak fel részletek.

Gyuricza ezen az estén egy különös kérdést intéz az egybegyűltekhez. Ha újra megszülethetnének, kinek a sorsát vállalnák magukra: a kegyetlenkedő rabszolgatartóét (Tomoceuszkatatiki), aki nem érzi hogy bűnt követ el, amikor rabszolgáit bántalmazza, vagy a rabszolgáét (Gyugyu), akit gazdája megnyomorít és megszégyenít, ám mindezek után megnyugszik, mert bizonyos erkölcsi fölényt érez magában. A vita elindul és hosszas töprengés után is csak a fényképész tudja egyértelműen Gyugyu szerepét felvállalni. A társaság nem hisz őszinteségében, a kérdés pedig tovább gyötri a négy embert, s talán még Gyuriczát is.

A film ugyan csak sejteti, de a könyvben egyértelmű, hogy a meghasonlott fényképész hamis vádakkal feljelenti őket. Így a kocsma aznap esti vendégei a nyilasok fogságába esnek. Egy civilruhás nyilas – akinek szerepét Latinovits Zoltán alakítása teszi felejthetetlenné – ahhoz a feltételhez köti szabadulásukat, hogy felpofozzanak egy, már félholtra vert kommunista foglyot. Kovács már épp megtenné, amit a nyilasok parancsoltak, ám teste felmondja a szolgálatot és tehetetlenül összerogy. Béla kollega egyenesen a civilruhás ellen fordul. Király hezitál, de a végső pillanatban még visszafogná Gyuriczát, aki elindul a megkínzott fogoly felé. Ők négyen a halálukat lelik a börtönben, ám Gyuricza képes rá, hogy megüsse a foglyot: hiszen lakásán zsidó gyerekeket ápol, s ők várják haza.

Szörnyű tette után elcsigázottan idul haza a robbanásoktól zajos utcán: a civilruhás kívánságának megfelelően úgy tűnik sikerült "élőhalottakat" gyártaniuk, akik engedelmeskednek a hatalom szavának.

## [szerkesztés] Szereplők

- Őze Lajos – Gyuricza Miklós
- Márkus László – Király László
- Bencze Ferenc – Béla
- Horváth Sándor – Kovács János
- Latinovits Zoltán – civilruhás
- Nagy Gábor – szőke hajú
- Cserhalmi György – haldokló kommunista
- Moór Marianna – Lucy
- Dégi István – Keszei Károly
- Bánffy György – Magas
- Vándor József – Macák
- Apor Noémi – Kovácsné
- Békés Rita – Erzsi

## [szerkesztés] Díjak

- 1977 – Moszkvai Nemzetközi Filmfesztivál fődíja a legjobb rendezésért

## [szerkesztés] Külső hivatkozások

- Az ötödik pecsét az Internet Movie Database oldalain
- A filmről a PORT.hu-n

A lap eredeti címe "http://hu.wikipedia.org../../../a/z/_/Az_%C3%B6t%C3%B6dik_pecs%C3%A9t_%28film%29.html"

Kategóriák: 1976 filmjei | Magyar filmek

##### Views

- Szócikk
- Vitalap
- Aktuális változat

##### Keresés